Têgêrayîşê Cinîyan ê Kurdan analîz û perspektîfanê xo yê seba ameyoxî pê rayîrê semînarena onlineyan ê bi şîarê ''Ma do ameyoxê xo senî awan bikerê'' cinîyanê dinya reyde do pare bikerê. Panel û semîneran 14ê hezîrane de dest pêkerd. Panel û semînerî heta endamanê networkî yê konferansê 'Cinîyî ameyoxê xo awan kenê' ra yenê serûberkerdene. Bernameyê onlineyî 3 mengan do dewam bikerê û cinîyê Ewropaq, Amerîkaya Latîne, Asya û Rojhelatê Mîyanênî zî do tewrê bernameyan bibê.
Bernameyo online di beşan ra yeno meydan; panelê derhqê tecrubeyanê Têgêrayîşê Cinîyan ê Kurdan de û panelê bi nameyê Nîqaşanê Dinyaya Newe.
Bername de ke 14ê hezîrane de dest pêkerd heta nika rewşa tepişteyan ê sîyasîyan ê Kolombîya, Kurdîstan û Amerîka, tarîxê têgêrayîşê cinîyan ê kurdan, perspektîfanê Rayberê Şarê Kurdî Abdullah Ocalanî  û sîstemê hemserekîye ser o ame qiseykerdene.
Bername emşo saete 19:00 de pê semînerê bi nameyê ''Îdeolojîya azadîya cinîyan ra ver bi rêxistinîya cinîyan ê azadan'' dewam bikero. Semîner de Vervatoxa Komîsyonê Têkilîyan ê Mîyanneteweyîyan ê KNKyî Nîlufer Koç qisey bikera.
Teqwîmê bernameyî
12ê temmuze
Babete: Kaxizê Turnosolî yê Modernîteya Kapîtalîste
Qiseykerdoxî:  Elîfe Sarican, Silvîa Federîcî, Dr. Dersime Dagdevrîran û Radha D'Souza
19ê temmuze
Babete: Feminicide û Pawitişê Cinîyan
Qiseykerdoxe: Aryen Rojava (YPJ)
26ê temmuze
Babete: Têkilîya Mabênê Azadî û Rêxistinîye
Qiseykerdoxe: Nazane Ustundag
2ê tebaxe
Babete: Çîyê ke Kovid-19î mojnayî ma
Qiseykerdoxî: Roza Burç, Meredîty Tax (USA), Lorena Cabnal (Guetemala), Benedetta Argentîerî (Italya), endamêka Kongreya Starî
9ê tebaxe
Babete: Jîneolojî
Qiseykeroxe:  Endama Komîteya Jîneolojî  ya Ewropa Yasemîne Adnan
16ê tebaxe
Babete: Konfederalîzmê Cinîyan
Qiseykerdoxe: Temsîlkara REPAKî Merale Çîçek
23ê tebaxe
Babete: Dermanê Jehrî yê Kapîtalîzmî; Şorişê Cinîyan
Qiseykerdoxî: Alesîa Dro, Merale Çîçek, Temsîlkara Feministas Transfronterizas
Kesê ke wazenê semîneran goştarî bikerê, persan pers bikerê eşkenê kanala youtube ya bi nameyê Women Weaving Future ra bername teqîb bikerê. Kesê ke wazenê eşkenê xo [email protected] ser o seba bernameyan qeyd bikerê.
